
PETEK - 17.4. 2020

 MATEMATIKA - **SEŠTEVAM DESETICE**

**1. KAJ ŽE ZNAŠ?**

Da je **10** enot (kock, fižolčkov) **ena desetica**.

POTREBUJEŠ:

droben material, npr. butarice/snopič palčk, kocke.

* Sedaj boš nastavljal kocke ali palčke po navodilih:

Nastavi 4 D. Koliko enic je to? 40.

Nastavi 5 D. Koliko enic je to? 50 .

Nastavi 7 D. Koliko enic je to? 70.

Nastavi 2 D. Koliko enic je to? 20.

Nastavi 6 D. Koliko enic je to? 60.

Nastavi 8 D. Koliko enic je to? 80.

Nastavi 3 D. Koliko enic je to? 30.

**2. SEŠTEVANJE DESETIŠKIH ŠTEVIL**

(Oglej si spodnjo nalogo. Prepisal/a jo boš v matematični zvezek. Naslov napišeš na sredino 1. vrstice z rdečo barvico **SEŠTEVAM DESETICE.** Eno vrstico spustiš in prepišeš nalogo. Uporabi enake barve kot kaže primer.)

**NALOGA:**

Imaš 3 rdeče stebričke in 2 modra stebrička. Koliko je vseh stebričkov skupaj?

|  |
| --- |
|  |
|  |
|  |
|  |
|  |
|  |
|  |
|  |
|  |
|  |

|  |
| --- |
|  |
|  |
|  |
|  |
|  |
|  |
|  |
|  |
|  |
|  |

|  |
| --- |
|  |
|  |
|  |
|  |
|  |
|  |
|  |
|  |
|  |
|  |

|  |
| --- |
|  |
|  |
|  |
|  |
|  |
|  |
|  |
|  |
|  |
|  |

|  |
| --- |
|  |
|  |
|  |
|  |
|  |
|  |
|  |
|  |
|  |
|  |

3 D + 2 D = **5 D**

**30** + **20** = **50**  (Preberemo:Trideset plus dvajset je enako petdeset.)

**Grafični zapis: III + II = IIIII**

**2. DELO Z UČBENIKOM , STR. 62**

naloga zgoraj

* Oglej si slikovni prikaz.
* Slikovni prikaz ubesedi (povej ga z besedami).
* Sedaj ga še primerjaj z napisanimi računi.

naloga na sredini

* Račune prepiši v zvezek in jih reši. (Nadaljuješ na isti strani v zvezku, le eno vrstico spustiš med posameznim računom.)

**3. DELO Z DZ 3, str. 15, 16**

1.–7. naloga

Pozorno preberi navodila nalog ,razmisli in samostojno reši naloge.

POMEMBNO:

Pri računanju z desetiškimi enotami, ne smeš pozabiti zapisati desetiške enote tudi pri rezultatu, npr. 1 D + 3 D = 4 **D**

:::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::

Danes boš spoznal/a novi pisani črki, ki ti sigurno ne bosta delali preglavic. Pa veš zakaj? Ker si ta teden že spoznal/a podobni črki. Dodal/a jima boš samo strešici. A že veš kateri črki sta to?  (Velika pisana črka **Č** in mala pisana črka **č.**

SLOVENŠČINA – MALA IN VELIKA PISANA ČRKA **Č**

**1**. **VELIKA PISANA ČRKA Č**:Izpeljava velike pisane črke **Č** iz velike tiskane črke **Č** (v pomoč ti pošiljam link - <https://www.lilibi.si/solska-ulica/slovenscina/dezela-abc/pisane-crke/i/kako-napisemo-to-crko>). V kolikor si nisi zapomnil/a, kako se pravilno piše velika pisana črka **Č,** si še **enkrat poglej** poteze pisanja.

2. Primerjaj veliko tiskano Č in veliko pisano črko **Č.**

**3. VELIKA PISANA ČRKA Č**

Veliko pisano črko **Č** piši s prstom v zdrob, v mivko, po zraku, po hrbtu, na liste…

**4. DZO 2, str. 99**

Oglej si potezo pisanja velike pisane črke **Č** na strani **99**. Prevleci jo z nalivnim peresom, nato nadaljuj s pisanjem v DZO eno vrstico. (Bodi pozoren/na na pravilno držo nalivnega peresa, presledke med črkami »prstek«, pravilno sedenje, odmik očesa od lista ter pravilno potezo črke). UPOŠTEVAJ ČRTOVJE. Veliko pisano črko **Č** pišemo od zgornje črte do spodnje, vmes pisala ne dviguješ).

**5. ZAPIS V ZVEZEK**

V črtasti zvezek vadiš zapis velike pisane črke **Č** (V prvo vrstico pišeš veliko pisano črko z rdečo barvico, nato pa še 3 vrstice z nalivnim peresom. Pazi na pravilen zapis črk).

**6. MALA PISANA ČRKA č .** Po enakem postopku kot si spoznal/a veliko pisano črko Č, boš zdaj spoznal/a še malo pisano črko **č**.

* Izpeljava male pisane črke **č** iz male tiskane črke **č** (v pomoč ti pošiljam link - <https://www.lilibi.si/solska-ulica/slovenscina/dezela-abc/pisane-crke/i/kako-napisemo-to-crko>).

V kolikor si nisi zapomnil/a, kako se pravilno piše mala pisana črka **č**, še **enkrat poglej** poteze pisanja črke.

* Primerjaj malo tiskano in malo pisano črko **č.**
* **MALA PISANA ČRKA č**

Malo pisano črko **č**  piši s prstom v zdrob, v mivko, po zraku, po hrbtu, na liste…

* **DZO 2, str. 98**

Oglej si potezo pisanja male pisane črke **č** na **strani** **98**. Prevleci jo z nalivnim peresom, nato nadaljuj s pisanjem v DZO dve vrstici.

(Pazi na pravilen zapis »ročice«, vlečeš jo do sredine.)

Poskusi napisati tudi besedico **moč** v DZO.

(Pri pisanju črk in besed bodi pozoren/na na pravilno držo nalivnega peresa, presledke med črkami/ besedami »prstek«, pravilno sedenje, odmik očesa od lista ter pravilen zapis in vezavo črk «ročice«. Upoštevaj črtovje. Malo pisano črko **č** pišemo do sredine.)

* **ZAPIS V ZVEZEK**

V črtasti zvezek vadiš zapis male pisane črke **č.** (Nadaljuješ na isti strani, kjer si pisal/a veliko pisano črko **Č.**

V naslednjo prazno vrstico zapišeš malo pisano črko **č** z rdečo barvico, v preostale vrstice pa z nalivnim peresom.

Napiši tudi eno vrstico besedo **moč in noč** .

POTRUDI SE. 

::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ŠPORT**

Najprej opravi gimnastične vaje. Za razgibavanje potrebuješ **ruto.**

|  |  |
| --- | --- |
|  | Ruto primemo z desno roko za vogal, z njo mahamo po desni strani telesa gor in dol. Ponovimo z levo roko. |
|  | Ruto primemo za vogal z eno roko, krožimo – naprej in nazaj. Menjamo roki. |
|  | Stojimo razkoračno, ruto držimo z obema rokama, naredimo predklon, nato zaklon. |
|  | Ruto prepognemo in položimo na glavo. Poskušamo sesti in vstati, ne da bi nam pri tem padla z glave. |
|  | Sedimo, ruta leži pred nami na tleh. Z nožnimi prsti dvignemo ruto visoko. |
|  | Ruto obesimo prek levega stopala, nato skačemo po desni naprej. Ponovimo z drugo nogo. |
|  | Ruto držimo med koleni in skačemo naprej. |
|  | Sedimo, ruto zmečkamo in jo vržemo. Hitro vstanemo, poberemo ruto in sedemo. |

Sedaj pa hitro steci ven in še nekaj vaj opravi na sončku.

Najpre

1. **Poligon nazaj**

|  |  |
| --- | --- |
| . | Naloge:  -gibanje po vseh štirih (dlani, stopala) v vse smeri (naprej, nazaj, levo, desno)  -oponašanje gibanj živali, ki hodijo po vseh štirih  Če želiš si oglej še vaji na spodnji povezavi:  <https://www.youtube.com/playlist?list=PLBrabqxbx3B1auLnOJulTJ9QIt8QilJzn>  (Vaji: Pajek, Veverica) |

Spoštovani starši,

Obveščam Vas, da bodo učenci v **soboto,18.4. 2020,** opravili **NARAVOSLOVNI DAN** (obvestilo spodaj) in v **ponedeljek,** 20.4.2020, **KULTURNI DAN. (**Navodila za izvedbo KD še dobite.)

Prijeten vikend vam želim, učiteljica Bernarda

**NARAVOSLOVNI DAN - OČIŠČEVALNA AKCIJA**

***»Ni okolje tisto, ki naredi človeka lepega,***

***ampak je človek tisti, ki dela okolje lepo.***

***Naravo moramo spoštovati – dobro se vrača z dobrim.«***

Že vrsto let si prizadevamo, da se zgoraj navedene besede uresničujejo. Ponosni smo, da smo v preteklih letih skupaj z Občino Velika Polana izvajali **Zeleni teden**, ki pa je žal zaradi izrednih razmer prestavljen v začetek naslednjega šolskega leta. V okviru Zelenega tedna je bi načrtovan naravoslovni dan Očiščevalna akcija, v **soboto, 18. 4. 2020**. Le tega bi sedaj izvedli doma, da sami sebi omogočimo čisto in kvalitetno življenje. Bivanjska kultura naj nam bo življenjsko vodilo, da bomo do narave prijazni.

Kaj nas čaka:

**Prizadevamo si za zdravo prehrano, več gibanja in krepimo duševno zdravje:**

* Zase in za družino pripravi zdravo malico.
* Poskrbi za vsaj 15 min gibanja.




**Urejamo kotičke, okolico in prostore:**

* Pospravi svojo sobo.
* Staršem pomagaj urediti vrt.
* Posadi cvetlice v okolici hiše.
* Uredi zelenico pred hišo.

**Zbiranje odpadkov:** Če ob tvoji domači očiščevalni akciji najdeš veliko odpadkov, jih ločuj in sortiraj.

Oddaš jih lahko v **Zbirni center, Mala Polana 123, ki je odprt v ponedeljek med 14. in 17. uro ter v petek med 11. in 14. uro.** Ločeno zbirajo:

* steklo,
* papir,
* plastiko,
* kovino,
* elektroniko,
* baterije
* neomske žarnice,
* jedilna olja.

Prosimo vas, da v času izbruha epidemije koronavirusa ločujete in sortirate odpadke sami!

**Izdelek:**

* Posnemi fotografijo svoje dejavnosti in jo pošlji razredničarki/razredniku.

**Želimo ti prijeten dan!**